**ΘΕΜΑ :** Πριμ άρθρου 149 του ν. 4412/2016

Ημερομηνία υποβολής : ***9-2-2024***

**Ερώτηση :**

Αυτό που θα ήθελα να σας ρωτούσα π.χ.

1) Πρέπει να αναφέρεται στην διακήρυξη πως δικαιούται ο ανάδοχος πριμ;

2) Εάν δεν το αναφέρει , δεν δικαιούται;

3) Εάν αναφέρει η διακήρυξη πως δικαιούται ο ανάδοχος πριμ βάσει του άρθρου 149 του ν. 4412/2016 και του άρθρου 16 (π.χ.) της διακήρυξης , τι γίνεται , δικαιούται ο ανάδοχος ΔΥΟ πριμ;

Ευχαριστώ πολύ.

**Απάντηση**

**Πριμ του Άρθρο 149 Ν. 4412/2016:**

Σύμφωνα με το Άρθρο 149 Ν. 4412/2016 («Ρήτρα πρόσθετης καταβολής (πριμ)»), τίθεται σχετική πρόβλεψη στη διακήρυξη δημοπράτησης κάθε διαδικασίας ανάθεσης, ότι καταβάλλεται στον ανάδοχο πρόσθετη καταβολή (πριμ), για την ταχύτερη, σε σχέση με τη συμβατική προθεσμία, υπό τις εξής προϋποθέσεις:

* (Α΄). Για τη ρήτρα πρόσθετης καταβολής (πριμ) κατ’ άρθρο 149 του Ν.4412/2016, τίθεται σχετική πρόβλεψη στη διακήρυξη δημοπράτησης και συγκεκριμένα στα άρθρα …. αυτής.
* (Β΄) Το έργο είναι εκτιμώμενης αξίας σύμβασης μεγαλύτερης του ενός εκατομμυρίου (1.000.000) ευρώ και
* (Γ’). Εφόσον ο χρόνος παράδοσης του έργου ή του τμήματος είναι μικρότερος κατά δέκα τοις εκατό (10%) του προβλεπόμενου στη σύμβαση. (όπως αναγράφεται στην Βεβαίωση Περάτωσης Εργασιών)
* Παράδειγμα σε πραγματικό Έργο: Σύμφωνα με την Βεβαίωση Περάτωσης Εργασιών οι εργασίες ‘περατώθηκαν εμπρόθεσμα στις 10-02-2023, ήτοι εντός της συμβατικής προθεσμίας του έργου (11-05-2023) και ο χρόνος παράδοσης του έργου είναι μικρότερος κατά δέκα τοις εκατό (10%) του προβλεπόμενου στη σύμβαση’.

Εφόσον τα Έργα σας **έχουν ανατεθεί πριν την 6η.06.2022 ή εκτελούνταν ήδη κατά την εν λόγω ημερομηνία** δικαιούστε και το **Πριμ του Άρθρου 154 Ν. 4938 / 2022**

**Άρθρο 154 Ν. 4938 / 2022 «Καταβολή πριμ έγκαιρης παράδοσης έργου»**

Ανάδοχοι που εκτελούν συμβάσεις έργων, που δεν επικαλούνται την περ. α’ της παρ. 1 του άρθρου 153 και τηρούν τα εγκεκριμένα χρονοδιαγράμματα εκτέλεσης του έργου σε σχέση με τη συμβατική προθεσμία, όπως έχουν διαμορφωθεί κατά την έναρξη ισχύος του παρόντος, δικαιούνται πρόσθετη καταβολή (πριμ), πέντε τοις εκατό (5%) επί του υπολειπόμενου συμβατικού ανταλλάγματος.

Στην περίπτωση αυτή για την πληρωμή της πρόσθετης καταβολής (πριμ) απαιτείται η προηγούμενη έκδοση απόφασης του αρμόδιου αποφαινόμενου οργάνου, μετά από σύμφωνη γνώμη του ΤΣ της ΓΓΥ

Συνοπτικά για το ΠΡΙΜ Άρθρου 154 Ν. 4938 / 2022:

* ΠΡΙΜ ΜΟΝΟ για έργα που έχουν ανατεθεί κι εκτελούνται ήδη στις 6.06.2022
* Όχι Πριμ σε Συμβάσεις που πρόκειται να ανατεθούν ή ανατέθηκαν μετά τις 06.06.2022
* Όχι για εργασίες (δε συμπεριλαμβάνονται στον υπολογισμό) που έχουν εκτελεσθεί μέχρι και τις 5.06.22, έστω κι αν δεν πληρώθηκαν αυτές.
* Μόνο για εργασίες ΠΟΥ έχουν εκτελεσθεί από τις 06.06 ΚΑΙ ΜΕΤΑ.
* Το αποφαινόμενο όργανο είναι η Διευθύνουσα Υπηρεσία.
* ΜΑΖΙ με το Αίτημα υποβάλλεται και Λογαριασμός προς την Διευθύνουσα Υπηρεσία
* Η Γνώμη του ΤΣ πρέπει να είναι σύμφωνη. Δηλ. θα πρέπει και τα δύο Όργανα να συμφωνήσουν

Στην περίπτωση αυτή, η ΑΑ υποβάλλει έγγραφο αίτημα για την χορήγηση ΠΡΙΜ

* Εισήγηση της ΔΥ , στην οποία βεβαιώνεται η μη υποβολή Δήλωσης του Αναδόχου της περ. α΄ Άρ. 153
* Αντίγραφο της Σύμβασης
* Αντίγραφο της Εγγ/κής επιστ. Καλής Εκτέλεσης
* Αντίγραφο του τελευταίου εγκεκριμένου Χρον/τος και της οικείας εγκριτικής Απόφασης
* Αίτημα του Αναδόχου για χορήγηση ΠΡΙΜ
* Αντίγραφο του υποβληθέντος Λογαριασμού για την καταβολή ΠΡΙΜ

Σύμφωνα με την Παρ. 7 Άρθρου 154 Ν. 4938 / 2022:

* Δεν πρέπει να συγχέεται η ρύθμιση του άρθρου 154 του ν. 4938/2022 περί πρόσθετης καταβολής (πριμ) με τη ρύθμιση του άρθρου 149 του ν. 4412/2016 περί πριμ, η οποία δύναται να περιλαμβάνεται σε συμβάσεις εκτέλεσης έργων και καταβάλλεται με την ολοκλήρωση του έργου υπό τις ειδικότερες προϋποθέσεις της εν λόγω διάταξης και της εκάστοτε σύμβασης.
* Αντιθέτως, η πρόσθετη καταβολή (πριμ) του άρθρου 154 του ν. 4938/2022 καταβάλλεται άμεσα υπό τους όρους που αναφέρονται ανωτέρω.

Συμπληρωματικά, στην παρ. 7 Άρθρου 154 Ν. 4938 / 2022 αναφέρεται: Καθυστέρηση της πληρωμής του λογαριασμού για τη χορήγηση της πρόσθετης καταβολής (πριμ)

* δεν γεννά αξίωση του αναδόχου για τοκοφορία του ποσού,
* ούτε δικαίωμα διακοπής εργασιών